[{"text_idx": "#000001", "text": "Edrychwn yn o\u0302l ar noson ysbrydoledig yn dathlu blwyddyn wych o Ogledd Creadigol!"}, {"text_idx": "#000002", "text": "Ar yr 2il o Chwefror 2023, gosodwyd yr olygfa yn Theatr Clwyd gyda llwybr wedi\u2019i oleuo\u2019n arwain at y lleoliad, dewis gwych o ganapes, gwinoedd, llieiniau bwrdd gla\u0302n, gwyn yn y man eistedd; jest y lle ar gyfer seremoni wobrwyo."}, {"text_idx": "#000003", "text": "Ein gwesteiwr ffantastig ar gyfer y noson oedd cadeirydd Gogledd Creadigol, yr actor o fri, a\u2019r cyflwynydd rhyfeddol, Iestyn Garlick. Llywiodd Iestyn y noson yn berffaith gyda\u2019i ffraethineb a\u2019i ysbryd, gyda chymorth aelodau\u2019r grw\u0302p llywio. Adroddodd Iestyn yn o\u0302l ar y digwyddiad i ni, trwy ddweud"}, {"text_idx": "#000005", "text": "Roedd nid yn unig rhestr gwesteion gwych ond hefyd pleser i groesawu cynulleidfa wych gan gynnwys Nerys Evans o Bafta Cymru, Pontio, Galeri Caernarfon, Sgiliau Sgrin a llawer mwy. Roedd yr ystafell yn llawn dop gydag amgylchedd cynnes a chyfeillgar."}, {"text_idx": "#000009", "text": "Fodd bynnag, rhan bwysicaf y noson wrth gwrs oedd y seremoni wobrwyo ei hun. Y gwobrau cyntaf erioed i roi llwyfan i\u2019r gogledd, gan ddathlu Digwyddiadau Byw, is-sectorau Digidol a Theledu/Ffilm gan gynnwys cwmni\u0308au sefydledig, gweithwyr llawrydd, newydd-ddyfodiaid, a sgiliau."}, {"text_idx": "#000010", "text": "Llongyfarchiadau i\u2019r holl enwebeion! Roedd yn benderfyniad mor anodd dewis y rhestr fer gan fod y safon yng Ngogledd Cymru mor eithriadol o uchel! Y rhestrau byr ym mhob un o\u2019r pum categori gan gynnwys-Ffilm a Theledu, Digidol, Digwyddiadau Byw, Newydd-ddyfodiaid a Sgiliau Ategol."}, {"text_idx": "#000011", "text": "Mae gan bob un o\u2019r rhain ran bwysig i\u2019w chwarae wrth ddatblygu\u2019r sector Creadigol-Digidol ar draws y rhanbarth i wneud y rhwydwaith yn bwerdy o arbenigwyr arloesol."}, {"text_idx": "#000012", "text": "Llongyfarchiadau i\u2019r BBC a Cherddorfa Genedlaethol Cymru a enillodd y wobr Digwyddiadau Byw. Dathliad bendigedig o gerddoriaeth a chwaraeon i ddymuno\u2019r gorau i di\u0302m pe\u0302l-droed Cymru yng nghwpan y byd. Enillodd Cread Cyf, cafodd Llinell Las fwy o ffigurau gwylio na EastEnders, yn y categori Ffilm a Theledu. . Enillodd Rondo Media am eu cyfraniad i ddatblygu sgiliau yn y sector, Cyfleusterau On-set am ennill y wobr ddigidol a Matt Evans o Brifysgol Bangor fel Newydd-ddyfodiad, llongyfarchiadau mawr i bawb ar ennill y gwobrau mawreddog."}, {"text_idx": "#000013", "text": "\u201c Mor hyfryd yw derbyn y wobr hon, i gael fy nghydnabod am fy ngwaith caled dros y blynyddoedd diwethaf yn creu un o raglenni dogfen poblogaidd S4C. Dangoswch y dalent ifanc yn y maes, gweithiwch yn galed ac ewch amdani\u201d"}, {"text_idx": "#000014", "text": "Gan edrych ymlaen, y digwyddiad hwn oedd y cyntaf o lawer o Ddathliadau\u2019r sector Creadigol-Digidol yng Ngogledd Cymru a\u2019r cam cyntaf i roi Rhwydwaith Gogledd Creadigol ar y map."}, {"text_idx": "#000016", "text": "Ar ran y Grw\u0302p Llywio, diolch yn fawr i bawb a gefnogodd y digwyddiad gan gynnwys y gynulleidfa wych, y ti\u0302m cefn llwyfan yn Theatr Clwyd ac wrth gwrs, ein gwesteiwr gwych Iestyn Garlick."}]